**יום הכשרה 3.4.2024- מקצועי רכזי/ות חינוך | הכנה לקיץ**

9:30 התכנסות

10:00-11:30 מה התמונה המיטבית שלנו לקיץ זה? (כתיבת תמונה מיטבית ביחד)

11:30-12:00 הפסקה

12:00-13:00 מה המקום של השכב"ג בקיץ הזה?- יחידה משותפת עם רכזי/ות אשכול

13:00-13:45 הפסקת צהריים

13:45-14:45- מהם ממשקי העבודה בינינו בתקופה הקרובה?- יחידה משותפת עם רכזי/ות מפעלים

14:45-15:15 הפסקה

15:15-16:30 מה העבודה החינוכית הנדרשת בהנהגה שלי בקיץ הזה? (תפקיד רכז/ת חינוך בקיץ, שיתוף וחשיבה משותפת)

16:30 סיום

**מה התמונה המיטבית שלנו לקיץ זה?**

**מסר מרכזי:** נכון לתקופה זו עדיין לא ברור איך הקיץ יראה מבחינת מתווה של מחנה כזה או אחר. מה שנרצה לעשות ביחידה זו הוא לזקק את הערכים של הפעילויות החינוכיות שלנו בקיץ ולהבין מה התמונה המיטבית ללא קשר למתווה אלא להתחיל בתהליך יצירה שמתחיל מהחינוך ולא מהלוגיסטי. כך כשיהיה ברור יותר מהו המתווה הלוגיסטי נוכל ליצור אליו את המחשבה החינוכית וליצור קיץ מבוסס מחשבה חינוכית.

**חלק ראשון-חשיבה משותפת והשראה (45 דקות)**

נתחלק לארבע קבוצות של רכזי/ות החינוך- הדרכה בקיץ, קהלי היעד-חניכים/ות, קהלי יעד- ט' ושכבג, תמונה מיטבית.

לכל קבוצה נחלק את התמונה המיטבית מהקיץ שעבר ונבקש לאחר קריאה משותפת לענות על השאלות הבאות:

1. איזה ערכים נרצה לקדם בהקשר הזה?
2. מה הדגש החינוכי בשנה זו?
3. מה נשאיר ומה נוריד?
4. מה חשוב לצרף כעזר חינוכי לחלק זה?

לאחר שכל קבוצה עברה על החלק שלה נעביר בין הקבוצות את החלקים השונים עד שכל הקבוצות עברו על כלל החלקים

נספחים: [תמונה מיטבית](file:///C:\Users\edenh\OneDrive%20-%20Tnuat%20Ha%20Zofim\תשפג-%20מרחב%20צפון\קיץ\תמונה%20מיטבית%20ומה%20נרצה%20לראות-%20מחנה%20קיץ%20תשפג.pdf) ב3A ציוד: עטים

**חלק שני -שיתוף (15 דק')**

נחזור למליאה ונבקש מכל קבוצה להציג את החלק עליו היא עבדה אחרונה. נבקש מרכזי/ות החינוך להוסיף את ההארות שלהם/ן בכדי לייצר תמונה שלמה.

**חלק שלישי -דיון בשאלה (15 דק')**

1. מה ההתייחסות שלנו לקיץ שהוא לא במחנה בתמונה מיטבית?
2. איך נרצה שתראה שגרת הפעילות שלנו בקיץ?
3. מה הציפייה שלנו לעשייה בתקופה של הקיץ אל מול החניכים/ות והשכבג?

**מה המקום של השכב"ג בקיץ הזה? | חינוך ואשכול ביחד**

**מסר מרכזי:** בשנה זו תהליכי השכבג השונים שהיו אמורים להתקיים במהלך השנה ככל הנראה היו נראים אחרת מבשנה רגילה. בתהליך קיץ הקרוב נרצה לשים דגש על תהליכי שכבג ולשים את ערכי המקצועיות, מעורבות, מחויבות ואחריות השכב"ג במרכז תהליכי הקיץ בכדי להבטיח שחברי וחברות השכב"ג הם/ן האחראים/יות על המתנהל בשבטים. נרצה בסוף היחידה להגדיר מהם/ן העקרונות המנחים לתהליכי השכבג השונים בקיץ.

**חלק ראשון-פירוק וחשיבה משותפת (15 דק')**

נתחלק לקבוצות מעורבבות של רכזי/ות חינוך ואשכול.   
כל קבוצה תקבל נושא: צוותי הפעילים, התא השכבתי והיחס בין השכבות, תחושת שייכות לשכב"ג, אחריות ומחויבות השכב"ג.   
נבקש מצוותי ההנהגות לחשוב על השאלות-   
מה מצב השכב"ג שלנו היום בתחום זה?  
מה היינו רוצים לראות במצב השכב"ג בסיום השנה?

נספחים: דף [חשיבה](https://zofimil-my.sharepoint.com/:p:/g/personal/ayaa_zofim_org_il/EVKXoZNb1uxOoqJY8T86zV4BLUuQ3dOcZWub5F7rRXRK7w?e=Z1abFD) ציוד: עטים

**חלק שני-חשיבה משותפת (20 דק')**

נבקש מרכזי/ות החינוך  ורכזי/ות האשכול לחשוב ביחד בקבוצה מהן השאלות שצריכות להעסיק אותנו בצמצום הפערים בין המצב היום לבין המצב שנרצה לראות בסופה של השנה.

לאחר מכן נחשוב ביחד מה המקום של כל אחד/ת מהשותפים/ות הקשורים לתהליכי השכבג במהלך התשובות לשאלות שחשבנו עליהם/ן קודם.

נספחים: [דף חשיבה](https://zofimil-my.sharepoint.com/:p:/g/personal/ayaa_zofim_org_il/EVKXoZNb1uxOoqJY8T86zV4BLUuQ3dOcZWub5F7rRXRK7w?e=Z1abFD) ציוד: עטים

**חלק שלישי-שיתוף דיון בשאלה (20 דק')-** בהנחיית רכזת מרחבית

נתחלק מחדש לקבוצות שכל קבוצה תהיה מורכבת מנציג מכל אחת מהקבוצות הקודמות.

נבקש לשמוע תובנה מרכזית מכל קבוצה ונשאל:

1. למה חשוב לנו לשים דגש על השכב"ג במהלך הקיץ הזה?

2. מהם האתגרים של מרכזי/ות השבטים סביב הנושאים הללו? בשנה זו ובכלל- שכבג זה של כולם/ן

3. מה מרכזי השבטים צריכים לקבל (בפלטפורמות השונות ולא רק ישיבות) כדי לקדם את הנושא?

4. מה חשוב שנעשה ביחד רכזי/ות חינוך ואשכול כדי להבטיח הצלחה ולהתמודד עם האתגרים?

5. מה אנחנו צריכים/ות אחד/ת מהשנייה?

**מהם ממשקי העבודה בינינו בתקופה הקרובה? | חינוך ומפעלים ביחד**

**מסר מרכזי:** במהלך תהליכי הקיץ ישנה עבודה משותפת בין רכזי/ות מפעלים לרכזי/ות חינוך. נרצה במהלך היחידה להבין מהם ממשקי העבודה המשותפים ולראות מהם הקווים המנחים לעבודה המשותפת.

**חלק ראשון-חשיבה משותפת (20 דק')**

נתחלק לקבוצות מעורבבות של רכזי/ות חינוך ומפעלים כל קבוצה תקבל סיטואציה מתהליך קיץ ובה קיים ממשק בין רכזי/ות חינוך למפעלים. נבקש מרכזי/ות החינוך והמפעלים לחשוב על הסיטואציה, לענות על השאלות לדיון ולחשוב על ממשקי העבודה

נספחים: סיטואציות ציוד: עטים

**חלק שני-שיתוף (15 דק')**

נבקש מרכזי/ות החינוך ורכזי/ות המפעלים לפי הקבוצות לשתף בסיטואציה ובתובנות ממה שעלה בקבוצה לאחר השאלות לדיון

**חלק שלישי- דיון בשאלה (20 דק')**

1. מה חשוב שיהיה בממשקי העבודה בין רכזי/ות חינוך למפעלים בקיץ הזה?  
   במידה ואין את אחד/ת מהתפקידים- מה חשוב לייצר בההנהגה כדי לאפשר חשיבה הוליסטית על הקיץ
2. מה חשוב שיהיה בין החיבור של רכזי/ות מפעלים לחינוך לבין חברי/ות צוות ההנהגה?

\*בחלק זה נרשום את הקווים המנחים שהעלו המשתתפים/ות ונוציא בסיומו של יום ההכשרה ונעביר גם למרכזי/ות הנהגות.

סיטואציות:

1. אישור תוכניות –

לאישור התוכנית מגיע שבט עם מפת מחנה ובה מס' גבוה של כשלים – שטחי חניכים במיקום לא טוב ולא מספיק גדולים, כמות גדולה של מבני ראווה שלא משאירים מקום לפעילות, מיקום שטח הורים קרוב מידי לחניכים, מיקום מטבח מתחת לנקודת הביוב וכו'.

\* איך קובעים את הסטנדרט ההנהגתי למפת מחנה שבטית?

\* איך היה אפשר להימנע ממפה לא מותאמת לתהליך החינוכי והלוגיסטי למחנה?

\* איך צריך להיראות תהליך אישור התוכניות?

\* אילו כלים נרצה להכין לרכזי/ות האשכול לטובת תהליך אישור התוכניות?

1. תחקירים-  
   במהלך הקיץ נקבעים תחקירים לקראת אירועי הקיץ, חשוב לחברי/ות הצוות לוודא כי רמת מוכנות השבטים לפעילות הקיץ הינה גבוהה ולכן נקבעו תחקירים שבועיים לפני הפעילות. מרכזי/ות השבטים פנו למלווי/ות השבטים בטענה כי הם היו רוצים שגם המרכזים/ות הצעירים/ות ינכחו בתחקיר של פעילות הקיץ וגם להוסיף לתחקיר את שלל הפעילויות השבטיות שנערכות בקיץ.

מלווי/ות השבטים מודאגים כי זמן התחקיר לא יספיק בשביל לעבור על כלל החלקים הלוגיסטיים לפעילות הקיץ ורוצים לקבוע שלושה תחקירים לקיץ- חינוכי עם המרכזים/ות הצעירים, לוגיסטי רק צוות בוגר ותחקיר נוסף לפעילויות הקיץ השונות בשבטים.  
  
\* מה לדעתכם/ן צריך להיות הממשק בין רכז/ת חינוך למפעלים בהקשר לתחקירים?  
\* מה הדרך המיטבית לנהל את התחקירים בהנהגה?  
\*במה רכזי/ות חינוך ומפעלים צריכים/ות להיות מעודכנים/נוכחים לאחר/במהלך התחקירים?

1. נקודה מורכבת / בלתם (רכז.ת אשכול)-

שבועיים לפני המחנה בהרצת מחנה עם צוות המחנה עולה סיטואציה שבה הירידה של כלל חניכי השכבות הצעירות של היער הצמוד מתקיימת באותו זמן של ריצת הניווט ההנהגתית של כיתות ט'. אם לא נעשה שינוי, חניכי ט' המנווטים יהיו בסכנה בטיחותית מכיוון שתוכננו נקודות לניווט על צירים ובשטח כינוס האוטובסים. בנוסף, באותו הזמן, שבט X מקיים גיחה במסלול הקצר ביער עם כ-300 חניכים.

\* מה האופציות העומדות על השולחן?

\* איך נכון לתכנן את הלו"ז החינוכי ביער ומי הם האנשים שצריכים לעבוד עליו?

\* אילו בעלי תפקיד צריכים להתייחס ללו"ז בשלב התיכנון ואילו במהלך המחנה?

1. הכשרות   
    במהלך בניית תלת 3 להכשרת הצוות הבוגר צוות ההנהגה מעלה את כלל ההכשרות הנדרשות לתקופה זו של השנה לצוות הבוגר. רכז החינוך שמתכלל את תלת 3 מודיע לצוות ההנהגה שאין מספיק זמן בישיבות הצוותים וחלק מההכשרות עוברות לליווים. רכזת המפעלים והארגון מבקשת שכלל ההכשרות הלוגיסטיות יעברו במהלך ישיבות מרכזים/ות והחלק החינוכי הדרכתי יעבור במהלך הליווים.

\* מה לדעתכם/ן צריך להיות הממשק בין רכז/ת חינוך למפעלים בהקשר להכשרות?  
\* איך נוכל לוודא שלצוות הבוגר יש את ההכשרה הנדרשת לקראת הקיץ?

\* אילו הכשרות יכולות לעבור בליווי ואילו לא?

**מה העבודה החינוכית הנדרשת בהנהגה שלי בקיץ הזה?**

**מסר מרכזי:** בסיומו של יום ההכשרה נרצה שרכזי/ות החינוך יעבדו את היחידות ויחלצו מהי העבודה החינוכית הנדרשת בהנהגה שלהם/ן במהלך הקיץ ומה זה אומר על התפקיד שלהם/ן במהלך תהליך ההכנה והמפעלים עצמם.

**חלק ראשון-התבוננות (10 דק')**

נבקש מכל אחד ואחת מרכזי/ות החינוך לענות על השאלות בדף התבוננות אישית ובו השאלות הבאות:  
  
1. מה ההנהגה שלי צריכה ממני בקיץ הזה כדי להגשים את התמונה המיטבית?  
2. מה הולך להיות האתגר המרכזי שלי בתהליך?  
3. מה חשוב לי להשיג בתהליך קיץ?  
4. מה אני רוצה לעשות במהלך המפעלים עצמם?  
5. מה חשוב לי שיקרה בממשקים עם חברי/ות הצוות?

נספחים: [דף שאלות](https://zofimil-my.sharepoint.com/:p:/g/personal/edenh_zofim_org_il/EUpSLgzZ3SJKjsPq9eBW2_0B3egt0ed8RxdBvw0iEd89tg?e=fLkh52)  ציוד: עטים

**חלק שני-שיתוף (15 דק')**

נבקש מרכזי/ות החינוך להתחלק לזוגות ולשתף במה שעלה בדף התבוננות ולחשוב ביחד מהם הדברים שצריך לשתף פעולה בהם/ן כרכזי/ות חינוך בהנהגות

**חלק שלישי- חשיבה משותפת ודיון בשאלה (20 דק')**

נחזור למליאה ונבקש מרכזי/ות החינוך לשתף מהם/ן הדברים שנרצה לשתף פעולה לקראת הקיץ הקרוב.

1. מהם העוגנים שחשוב שנעשה בתהליך?
2. מהם התובנות שלנו מהיום הזה לגבי התפקיד שלנו?